Անդրեյ Կառլով

Անդրեյ Գենադևիչ Կառլով (փետրվարի 4, 1954(1954-02-04), Մոսկվա, ԽՍՀՄ - դեկտեմբերի 19, 2016(2016-12-19), Չանկայա, Անկարա, Թուրքիա, Թուրքիա), ռուս դիվանագետ, Արտակարգ և լիազոր դեսպան (2011)։


== Կենսագրություն ==
Ծնվել է 1954 թվականի փետրվարի 4-ին Մոսկվայում։ Ըստ անձնական նկարագրության. «Ես մեր ընտանիքի երրորդ սերնդի ներկայացուցիչն եմ, ով աշխատում է դիվանագիտական ծառայությունում։ Իմ պապիկը 1922 թվականին աշխատել է Ռուսաստանի արտաքին գործերի նախարարությունում (ԱԳՆ)։ Ես մեծացել եմ դիվանագետների ընտանիքում, և իմ ծնողների օրինակն ինձ համար մեծ նշանակություն է ունեցել»։
1976 թվականին ավարտել է ԽՍՀՄ ԱԳՆ միջազգային տնտեսական հարաբերությունների ֆակուլտետը և հենց այդ նույն տարում էլ անցել է աշխատանքի դիվանագիտական ծառայությունում։
1976-1981 և 1984-1990 թվականներին աշխատել է ԿԺԴՀ-ում ԽՍՀՄ-ի դեսպանատանը։ Տիրապետել է կորեերեն և անգլերեն լեզուների։
1992 թվականին ավարտել է Ռուսաստանի ԱԳՆ դիվանագիտական ակադեմիան։
1992 թվականից մինչև 1997 թվականը աշխատել է Կորեայի Հանրապետությունում (Հարավային Կորեա) Ռուսաստանի դեսպանատանը։
2001 թվականի հուլիսի 9-ից մինչև 2006 թվականի դեկտեմբերի 20-ը եղել է Հյուսիսային Կորեայում Ռուսաստանի Դաշնության արտակարգ և լիազոր դեսպան։ Օժանդակել է Փհենյանում ուղղափառ Երրորդության տաճարի կառուցմանը։ 2006 թվականի օգոստոսի 13-ին տաճարի սրբացման օրը, պատրիարք Կիրիլը (Գունդյաև) պարգևատրվեց Սերաֆիմ Սարովսկիի կուսակրոն խաչի III աստիճանով։
2007-2009 թվականներին եղել է Ռուսաստանի ԱԳՆ հյուպատոսական վարչության փոխտնօրեն։
2009 թվականի հունվարի 26-ից մինչև 2013 թվականի հուլիսի 12-ը եղել է Ռուսաստանի ԱԳՆ հյուպոսական վարչության տնօրեն։
2013 թվականի հուլիսի 12-ից մինչև իր կյանքի վերջը եղել է Թուրքիայի Հանրապետությունում Ռուսաստանի Դաշնության արտակարգ և լիազոր դեսպան։


== Մահ ==

2016 թվականի դեկտեմբերի 19-ին մահացել է Անկարայի ժամանակակից արվեստի Կենտրոնի ցուցահանդեսի բացման ժամանակ, իր վրա մահափորձ կատարելու արդյունքում։ Դեսպանի ելույթի ժամանակ ահաբեկիչը, ով բացահայտվեց որպես նախկին ոստիկան Մևլութ Մերթ Ալթինթաշ, հագնվել էր դասական կոստյում և փողկապ, հանեց ատրճանակը և կրակեց Կառլովի վրա բացականչելով. «Այս վրեժը Հալեպի համար։ Մենք մեռնում ենք այնտեղ, դու կմեռնես այստեղ», որից հետո ավելացրեց նաև իսլամիստների ավանդական «Ալլահու Ակբար» բացականչությունը։ Մի քանի տեղեկությունների համաձայն, կրակողը ատրճանակով ներս է մտել ցույց տալով ոստիկանական փաստաթուղթ։ Թուրքական ԶԼՄ-ների փոխանցմամբ, հարձակվողին կրակել և սպանել են թուրք ոստիկանները։
Հենց այդ օրը Ռուսաստանի նախագահ Վլադիմիր Պուտինը Ռուսաստանի արտաքին գործերի նախարար Սերգեյ Լավրովին հրամայեց Կառլովին ներկայացնել պետական մրցանակի և առաջարկ կատարել նրա հիշատակի հավերժացման համար։ Պուտինի խոսքերի համաձայն, Կառլովը եղել է «հիասքանչ դիվանագետ», «շատ ինտելիգենտ, մեղմ և բարի մարդ»։


=== Հրաժեշտի և թաղման արարողություններ ===
2016 թվականի դեկտեմբերի 20-ին Անդրեյ Կառլովի հրաժեշտի արարողությունը տեղի ունեցավ Անկարայի Էսենբորգ օդանավակայանում։ Թուրքական կողմից ներկայացան Անկարայի քաղաքապետ Մելիհ Գյոկչեկը, ներքին գործերի նախարար Սուլեյման Սոյլուն ր փոխ-վարչապետ Տուգրուլ Տյուրկեշը։ Օդանավակայանում հոգեհանգստի արարողությունը իրականացրեց Կոստանդնուպոլսի տիեզերական պատրիարքության վանահայր Վիսարիոն։
Այդ նույն օրը ԱԴԾ-ի ինքնաթիռը Անդրեյ Կառլովի մարմինը բերեց Մոսկվա։ Վնուկովո օդանավակայանում ինքնաթիռին դիմավորեցին Ռուսաստանի և Թուրքիայի ԱԳՆ ղեկավարները` Սերգեյ Լավրովը և Մևլյութ Չավուշօղլուն։ Հոգեհանգստյան պատարագը տեղի ունեցավ Քրիստոս Փրկիչ տաճարում, պատարագը անցկացնում էին ամբողջ Ռուսաստանի և Մոսկվայի Պատրիարք Կիրիլը։
2016 թվականի դեկտեմբերի 23-ին տեղի կունենա թաղման արարողությունը։


== Հուշեր ==
2016 թվականի դեկտեմբերի 20-ին Թուրքիայի ԱԳՆ ղեկավար Մևլյութ Չավուշօղլուն հաղորդեց, որ Անկարայի փողոցը, որտեղ գտնվում է Ռուսաստանի հյուպատոսարանը, կանվանվի սպանված դեսպանի անունով։
2016 թվականի դեկտեմբերի 20-ին Անկարայի քաղաքապետը որոշեց Ժամանակակից արվեստի կենտրոնի ցուցահանդեսի սրահը, որտեղ սպանվեց Անդրեյ Կառլովը, անվանել ի պադիվ իրեն։
2016 թվականի դեկտեմբերի 20-ին ՄՀՄՊԻ գիտական խորհուրդը ուսանողների և ինստիտուտի դասախոսների, ովքեր զբաղվում էին արևելյան հարցերով, համար սահմանեց Ա. Գ. Կառլովի անվան կրթաթոշակ և մրցանակ։ Բացի դրանից, դեսպանի անունով պետք է նաև պարգևատրել ՄՀՄՊԻ-ի դիպլոմային ակումբը։


== Տես նաև ==
Ռուսաստանի Դաշնության դեսպանների ցանկը Ասիական պետություններում


== Ծանոթագրություններ ==


== Արտաքին հղումներ ==
Биография на сайте МИД России
Թուրքիայում սպանվեց Ռուսաստանի դեսպանը. Ի՞նչ հետո